Cadavrul unui bărbat cu cetăţenie ucraineană, găsit duminică în apele râului Tisa
Trupul neînsufleţit al unui bărbat a fost găsit, duminică după amiază, în albia râului Tisa. Verificările au arătat că este vorba despre un cetăţean din Ucraina. Poliţia din România a deschis dosar penal pentru ucidere din culpă, transmite News.ro.
Autorităţile din România au fost anunţate, duminică după-amiază, cu privire la faptul că în apele râului Tisa, în zona judeţului Maramureş, se află trupul unui bărbat.
"În urma deplasării la faţa locului şi din primele verificări efectuate la faţa locului, poliţiştii au identificat cadavrul ca fiind al unui bărbat în vârstă de 33 de ani din Ucraina", informează oficialii Poliţiei Maramureş.
Corpul neînsufleţit a fost transportat la prosectura Spitalului Municipiul Sighetu Marmaţiei unde, în urma necropsiei, va fi stabilită cauza decesului. Poliţiştii fac cercetări cu privire la moartea bărbatului, deschizând un dosar penal pentru ucidere din culpă.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank